
# Илдар Халиков Әзербәйҗан премьер-министры белән очрашты

*05.03.2012*Бүген Татарстан Премьер-министры Илдар Халиков Әзербайҗан Республикасына эш сәфәре кысаларында Бакуда Әзербайҗан Премьер-министры Артур Раси-Заде белән очрашты.


Очрашуда Әзербайҗан министрлары да катнашты. Татарстаннан республика гражданнар оборонасы эшләре һәм гадәттәш тыш хәлләр министры Рафис Хәбибулллин, РФ Дәүләт Думасы депутаты Ирек Богуславский, “Ак Барс Банк” Директорлар советы рәисе Роберт Мусин, ТР сәнәгать һәм сәүдә министрының беренче урынбасары Игорь Носов катнашты.


Әзербайҗан Премьер-министры Артур Раси-Заде Татарстан делегациясе әгъзаларын сәламләде һәм бүгенге визит Әзербайҗан белән Татарстан мөнәсәбәтләрен үстерүгә этәргеч булачагына ышануын белдерде. ТРга Әзербайҗанның гадәттән тыш хәлләр министры Кемаледдин Гейдаров килгәннән соң Татарстан делегациясе җавап визиты ясарга булды дип белдерде Илдар Халиков. ТР Премьер-министры сүзләренә караганда, Әзербайҗан ягы визиты мөнәсәбәтләр үсешенә нык йогынты ясаган.


Очрашуда Татарстан делегациясе әгъзаларына Әзербайҗанның икътисади потенциалы тәкъдим ителде.

*ТР Президенты матбугат хезмәте*
Илдар Халиков Әзербәйҗан премьер-министры белән очрашты